CELEX: 62020TN0654
Language: sl
Date: 2020-10-27 00:00:00
Title: Zadeva T-654/20: Tožba, vložena 27. oktobra 2020 – Silex/Komisija in EASME

18.1.2021   
            
            
               SL
            
            
               Uradni list Evropske unije
            
            
               C 19/59
            
         
      Tožba, vložena 27. oktobra 2020 – Silex/Komisija in EASME
      (Zadeva T-654/20)
      (2021/C 19/63)
      Jezik postopka: madžarščina
      
         Stranke
      
      
         Tožeča stranka: Silex Ipari Automatizálási Zrt. (Budimpešta, Madžarska) (zastopnica: Á. Baratta, odvetnica)
      
         Toženi stranki: Evropska komisija in Izvajalska agencija za mala in srednja podjetja (EASME)
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  bremepis št. 3242009492 z dne 18. avgusta 2020, ki ga je izdal EASME (v nadaljevanju: bremepis), razglasi za ničen v delu, v katerem je z njim odrejeno plačilo 55 454,44 EUR;
               
            
                  —
               
               
                  dopis št. Ref. Ares(2020)4309529 – 18/08/2020, ki ga je EASME poslal skupaj z bremepisom (v nadaljevanju: dopis), razglasi za ničen v delu, v katerem je z njim odrejeno vračilo 48 238,75 EUR s sprostitvijo prispevka v Jamstveni Sklad;
               
            
                  —
               
               
                  dopis, poslan skupaj z bremepisom, razglasi za ničen v delu, v katerem so s končnim finančnim obračunom, vsebovanem v njem, neposredni stroški za osebje v znesku 210 423,11 EUR opredeljeni kot neupravičeni;
               
            
                  —
               
               
                  dopis, poslan skupaj z bremepisom, razglasi za ničen v delu, v katerem so s končnim finančnim obračunom, vsebovanem v njem, posredni stroški v znesku 52 605,78 EUR opredeljeni kot neupravičeni;
               
            
                  —
               
               
                  EASME in Komisiji naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja pet tožbenih razlogov.
      
                  1.
               
               
                  Prvi tožbeni razlog: kršitev obveznosti obrazložitve
                  EASME je kršila obveznost obrazložitve, ker ni zakonito utemeljila zahtevkov iz bremepisa in dopisa, poslanega skupaj z njim.
               
            
                  2.
               
               
                  Drugi tožbeni razlog: kršitev načela dobrega upravljanja
                  EASME je kršila načelo dobrega upravljanja, ker:
                  
                              —
                           
                           
                              ni vsebinsko odgovorila na tehnična poročila in predloge tožeče stranke ter ni odgovorila na zaprosila tožeče stranke za spremembo pogodbe;
                           
                        
                              —
                           
                           
                              v kritični fazi projekta ni zagotovila dosegljivosti projektnega referenta;
                           
                        
                              —
                           
                           
                              je kršila zahteve glede sodelovanja neodvisnih strokovnjakov iz člena 40(2) in glede nezdružljivosti neodvisnih strokovnjakov iz člena 40(3) Uredbe (EU) št. 1290/2013 (1).
                           
                        
            
                  3.
               
               
                  Tretji tožbeni razlog: očitna napaka pri presoji
                  EASME je storila očitno napako pri presoji s tem, da je v seznamu sklicev, poslanem skupaj z bremepisom, ugotovila, da projekt v temeljih ni izpolnil splošnih tehničnih in komercialnih ciljev, ker pri tem ni upoštevala dejstev in dokumentov.
               
            
                  4.
               
               
                  Četrti tožbeni razlog: kršitev zahteve po sorazmernosti
                  EASME je kršila zahteve po sorazmernosti s tem, da je od zneska stroškov 804 020,75 EUR, ki ga je prijavila tožeča stranka, skupaj 263 028,89 EUR opredelila kot neupravičene.
               
            
                  5.
               
               
                  Peti tožbeni razlog: kršitev zahteve glede dobrega finančnega poslovodenja, zlasti zahtev po gospodarnosti in učinkovitosti
               
            EASME ni upoštevala navedb tožeče stranke glede spremenjenih tržnih potreb in nujnosti posledične spremembe projekta.
      
         (1)  Uredba (EU) št. 1290/2013 Evropskega parlamenta in Sveta z dne 11. decembra 2013 o pravilih za sodelovanje v okvirnem programu za raziskave in inovacije (2014–2020) – Obzorje 2020 ter za razširjanje njegovih rezultatov in o razveljavitvi Uredbe (ES) št. 1906/2006 (UL L 347, 20.12.2013, str. 81).